《句》
唐代·金立之

烟破树头惊宿鸟，露凝苔上暗流萤。山人见月宁思寝，更掬寒泉满手霜。

绀殿雨晴松色冷，禅林风起竹声馀。

风过古殿香烟散，月到前林竹露清。更有闲宵清净境，曲江澄月对心虚。

寒露已催鸿北去，火云渐散月西流。园梅坼甲迎春笑，庭草抽心待节芳。

作者简介：唐时新罗人。敬宗宝历元年，随新罗王子金昕入唐，曾至长安青龙寺、清远峡山寺。宣宗大中九年，任新罗秋城郡太守。